**Az előterjesztést előzetesen megtárgyalta:**

* Gazdasági és Jogi Bizottság
* Szociális és Lakás Bizottság
* Kulturális, Oktatási és Civil Bizottság

**A határozati javaslatokat törvényességi szempontból megvizsgáltam:**

/: Dr. Károlyi Ákos :/

jegyző

**ELŐTERJESZTÉS**

**Szombathely Megyei Jogú Város Közgyűlésének 2022. október 27-i rendes ülésére**

**Javaslat az önkormányzat által alapított alapítványokkal kapcsolatos döntések meghozatalára**

1. *Az önkormányzat által alapított alapítványok éves beszámolóinak elfogadása*

Szombathely Megyei Jogú Város Önkormányzata 1991-ben létrehozta a „Szombathely Szent Márton városa” Gyebrovszki János Alapítványt (korábbi nevén: Szombathely Város Jóléti Alapítványa, „Szombathely Szent Márton városa” Jóléti Alapítvány) és a Szombathelyért Közalapítványt (jogelődjét a Szombathelyért Alapítványt), 1993-ban a Kutyamenhely Alapítványt, 2001-ben pedig a „Savaria Történelmi Karnevál” Közhasznú Közalapítványt.

A szervezetek alapító okirataik, valamint az államháztartásról szóló 1992. évi XXXVIII. törvény és egyes kapcsolódó törvények módosításáról szóló 2006. évi LXV. törvény 1. § (2) bekezdés e) pontja alapján évente egyszer kötelesek beszámolni az alapítónak. Jelen napirend keretében a „Szombathely Szent Márton városa” Gyebrovszki János Alapítvány (1. sz. melléklet), a Szombathelyért Közalapítvány (2. sz. melléklet), a Kutyamenhely Alapítvány (4. sz. melléklet), valamint a „Savaria Történelmi Karnevál” Közhasznú Közalapítvány (6. sz. melléklet) 2021. évi működéséről adnak tájékoztatást a kuratóriumok elnökei.

A Polgári Törvénykönyvről szóló 2013. évi V. törvény 3:400. § (1) bekezdése, továbbá az alapító okiratok rendelkezései alapján az alapítványok és közalapítványok felügyelő bizottságai is kötelesek előző évi tevékenységükről az alapítónak beszámolni. Így jelen napirend keretében a Közgyűlés elé terjesztem a Szombathelyért Közalapítvány (3. sz. melléklet), a Kutyamenhely Alapítvány (5. sz. melléklet), valamint a „Savaria Történelmi Karnevál” Közhasznú Közalapítvány (7. sz. melléklet) felügyelő bizottságainak 2021. évi tevékenységéről szóló beszámolókat is.

Kérem a Tisztelt Közgyűlést, hogy az alapítványok és közalapítványok kuratóriumainak és felügyelő bizottságainak beszámolóit megtárgyalni és tudomásul venni szíveskedjék.

1. *Javaslat az önkormányzat által alapított alapítvánnyal kapcsolatos személyi ügyben való döntésre*

Szombathely Megyei Jogú Város Közgyűlése a 330/2020. (X.29.) Kgy. számú határozatával a Kutyamenhely Alapítvány kuratóriuma elnökének Németh Tamást választotta meg 2020. október 29. napjától a következő önkormányzati választásokat követő új Közgyűlés alakuló ülésétől számított 60. napig tartó időre.

Németh Tamás az éves beszámoló keretében jelezte, hogy a kuratóriumi elnöki tisztségről 2022. december 31. napjával lemond.

Fentiek miatt a Kutyamenhely Alapítvány működőképességéhez új elnököt szükséges választani.

A kuratóriumi tagok kinevezése a következő önkormányzati választásokat követő új Közgyűlés alakuló ülésétől számított 60. napig tart. Javaslom az új elnököt is erre az időtartamra megválasztani. A kuratórium elnökének személyére a Közgyűlésen szóban teszek javaslatot.

Kérem a Tisztelt Közgyűlést, hogy a Kutyamenhely Alapítvány kuratóriumának új elnökét megválasztani szíveskedjék.

1. *Javaslat az önkormányzat által alapított alapítvány alapító okiratának módosítására*

A „Savaria Történelmi Karnevál” Közhasznú Közalapítvány kuratóriumának elnöke levélben hívta fel a figyelmet arra, hogy a Közalapítvány feladatai közül kikerültek a „katonai hagyományőrzéssel” kapcsolatos feladatok, azonban az alapító okirat ezirányú módosítása még nem történt meg.

Fentieken túl az alapító okirat jogszabályoknak megfelelő technikai jellegű módosítása indokolt.

Ezek érdekében javaslatot teszek az alapító okirat előterjesztés 8. számú melléklete szerinti módosítására. A változások félkövéren áthúzva illetve aláhúzva kerültek megjelölésre.

Kérem a Tisztelt Közgyűlést, hogy a „Savaria Történelmi Karnevál” Közhasznú Közalapítvány módosításokkal egységes szerkezetbe foglalt alapító okiratát elfogadni szíveskedjék.

Kérem a Tisztelt Közgyűlést, hogy az előterjesztést megtárgyalni és a határozati javaslatokat elfogadni szíveskedjék.

**Szombathely, 2022. október „…..”**

**/: Dr. Nemény András :/**

**I.**

**HATÁROZATI JAVASLAT**

**……./2022. (X. 27.) Kgy. számú határozat**

Szombathely Megyei Jogú Város Közgyűlése, mint alapító a „Szombathely Szent Márton városa” Gyebrovszki János Alapítvány 2021. évi működéséről szóló beszámolóját tudomásul veszi.

**Felelős:** Dr. Nemény András polgármester

Szentkirályi Bernadett, a „Szombathely Szent Márton városa” Gyebrovszki János Alapítvány Kuratóriumának elnöke

**Határidő:** azonnal

**II.**

**HATÁROZATI JAVASLAT**

**……./2022. (X. 27.) Kgy. számú határozat**

Szombathely Megyei Jogú Város Közgyűlése, mint alapító a Szombathelyért Közalapítvány 2021. évi működéséről szóló beszámolóját tudomásul veszi.

**Felelős:** Dr. Nemény András polgármester

Papp Zoltán, a Szombathelyért Közalapítvány Kuratóriumának elnöke

**Határidő:** azonnal

**III.**

**HATÁROZATI JAVASLAT**

**……./2022. (X. 27.) Kgy. számú határozat**

Szombathely Megyei Jogú Város Közgyűlése, mint alapító a Szombathelyért Közalapítvány Felügyelő Bizottságának 2021. évi tevékenységéről szóló beszámolóját tudomásul veszi.

**Felelős:** Dr. Nemény András polgármester

Dr. Mészáros András, a Szombathelyért Közalapítvány Felügyelő Bizottságának elnöke

**Határidő:** azonnal

**IV.**

**HATÁROZATI JAVASLAT**

**……./2022. (X. 27.) Kgy. számú határozat**

Szombathely Megyei Jogú Város Közgyűlése, mint alapító a Kutyamenhely Alapítvány 2021. évi működéséről szóló beszámolóját tudomásul veszi.

**Felelős:** Dr. Nemény András polgármester

Németh Tamás, a Kutyamenhely Alapítvány Kuratóriumának elnöke

**Határidő:** azonnal

**V.**

**HATÁROZATI JAVASLAT**

**……./2022. (X. 27.) Kgy. számú határozat**

Szombathely Megyei Jogú Város Közgyűlése, mint alapító a Kutyamenhely Alapítvány Felügyelő Bizottságának 2021. évi tevékenységéről szóló beszámolóját tudomásul veszi.

**Felelős:** Dr. Nemény András polgármester

Versegi Valentin, a Kutyamenhely Alapítvány Felügyelő Bizottságának elnöke

**Határidő:** azonnal

**VI.**

**HATÁROZATI JAVASLAT**

**……./2022. (X. 27.) Kgy. számú határozat**

Szombathely Megyei Jogú Város Közgyűlése, mint alapító a „Savaria Történelmi Karnevál” Közhasznú Közalapítvány 2021. évi működéséről szóló beszámolóját tudomásul veszi.

**Felelős:** Dr. Nemény András polgármester

Csapláros Andrea, a „Savaria Történelmi Karnevál” Közhasznú Közalapítvány Kuratóriumának elnöke

**Határidő:** azonnal

**VII.**

**HATÁROZATI JAVASLAT**

**……./2022. (X. 27.) Kgy. számú határozat**

Szombathely Megyei Jogú Város Közgyűlése, mint alapító a „Savaria Történelmi Karnevál” Közhasznú Közalapítvány Felügyelő Bizottságának 2021. évi tevékenységéről szóló beszámolóját tudomásul veszi.

**Felelős:** Dr. Nemény András polgármester

Cseri József, a „Savaria Történelmi Karnevál” Közhasznú Közalapítvány Felügyelő Bizottságának elnöke

**Határidő:** azonnal

**VIII.**

**HATÁROZATI JAVASLAT**

**……/2022. (X. 27.) Kgy. számú határozat**

1. Szombathely Megyei Jogú Város Közgyűlése a Kutyamenhely Alapítvány **kuratóriuma új elnökének** – a korábbi elnök, Németh Tamás megüresedő helyére – 2023. január 1. napjától a következő önkormányzati választásokat követő új Közgyűlés alakuló ülésétől számított 60. napig az alábbi személyt választja meg:

**........................................**

A megválasztás a jogszabályban előírt elfogadó nyilatkozat megtételével válik hatályossá.

1. A Közgyűlés felkéri a polgármestert a módosítással egységes szerkezetbe foglalt alapító okirat aláírására, és a Szombathelyi Törvényszéken az Alapítvány adataiban történt változás nyilvántartásba vétele iránt szükséges intézkedések megtételére.

**Felelős:** Dr. Nemény András polgármester

Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** 2023. január 31.

**IX.**

**HATÁROZATI JAVASLAT**

**……./2022. (X.27.) Kgy. sz. határozat**

1. Szombathely Megyei Jogú Város Közgyűlése a „Savaria Történelmi Karnevál” Közhasznú Közalapítvány alapító okiratát az előterjesztés melléklete szerinti tartalommal elfogadja.
2. A Közgyűlés felkéri a polgármestert a módosításokkal egységes szerkezetbe foglalt alapító okirat aláírására, és a Szombathelyi Törvényszéken az Alapítvány adataiban történt változás nyilvántartásba vétele iránt szükséges intézkedések megtételére.

**Felelős:** Dr. Nemény András polgármester

Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** 2022. december 15.